
Narva linna tööstuspiirkonna 

linna osa üldplaneeringu kehtestamine
1. Asjaolud ja menetluse käik

Üldplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati 14.09.2006 Narva Linnavolikogu otsusega nr 149. Planeering võeti vastu ja suunati avalikule väljapanekule Narva Linnavolikogu 17.06.2010.a otsusega nr 93.
Kehtestamisele esitatud üldplaneering koostatakse Narva linna osa üldplaneeringuna kehtiva Narva linna üldplaneeringu täpsustamiseks ja täiendamiseks. Planeeritava ala pindala on ca 597 ha. Maa-ala asub Kulgu ja Elektrijaama linnaosades piirnedes põhjast osaliselt Narva linna piiri ja Vaivara vallaga, Tallinn-Narva transiitraudteega, kirdest ja idast Kadastiku, Puuvilla ja Kulgu tänavatega, kagust ja lõunast Joala tänava ning juurdevoolu kanaliga. Planeeringu koostamise käigus viidi läbi keskkonnamõju strateegiline hindamine (KSH) vastavalt Keskkonnamõju hindamise ja keskkonnajuhtimissüsteemi seadusele. KSH on heakskiidetud Keskkonnaameti poolt 16.06.2009.a kirjaga nr 6-8/1995-5.
Planeeringu väljapanek toimus 12.07.2010 – 06.08.2010. Väljapaneku jooksul laekus 2 kirja ettepanekutega. Ühes tehti ettepanek planeeringuala laiendamiseks, millega planeeringu sellises staadiumis ei saa enam arvestada. Teises kirjas tehti ettepanek korrigeerida maakasutuse juhtfunktsiooni karjääri alal. Lähtuvalt sellest ettepanekust täpsustatakse planeeringu seletuskirjas, et kaevandustegevust võib jätkata kuid kaevandustegevuse lõpetamisel tuleb ala ette näha haljasalaks.

24.08.2010 toimus planeeringu avalik arutelu, millele ettepanekute esitada ei ilmunud. Planeering on heakskiidetud Maavanema poolt 24.09.2010.a kirjaga nr 1.2-38/3182-2.

Planeering on koostatud vastavuses Planeerimisseaduse ja lähteülesande nõuetega. Käesolev planeering muudab kehtivat maakonnaplaneeringu teemaplaneeringut maakasutustingimuste osas.
2. Õiguslikud alused
Kohaliku omavalitsuse korralduse seaduse § 22 lõike 1 punkti 31 ja Narva Linna ehitusmääruse § 13 lõike 2 kohaselt on üldplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.
3. Otsus
Kehtestada Narva linnas tööstuspiirkonna linna osa üldplaneering.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus kohaliku omavalitsuse veebilehel ja ajalehes, milles Narva linn avaldab ametlikke teateid. 
4.2. Käesolev otsus jõustub teatavakstegemisest. 
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

